Harry Belafonte
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Harry Belafonte er en amerikansk sanger og skuespiller. Han ble verdenskjent som sanger i 1956 med Calypso – det første albumet som ble solgt i over én million eksemplarer. Belafonte har også produsert og spilt i flere fjernsynsserier.
Harry Belafonte var en forgrunnsfigur i borgerrettsbevegelsen i USA i 1960-årene, og han har gjort en stor innsats for blant annet UNICEF. I årene 1935–1940 bodde han hos sin bestemor på Jamaica. Som skuespiller Belafonte debuterte på Broadway i 1953, og hans filmdebut kom samme år med Bright Road, seinere blant annet Carmen Jones (1954), Island In The Sun (En øy i solen, 1957), Odds Against Tomorrow (Mot alle odds, 1959; også produsent), Buck And The Preacher (Pistolpredikanten, 1971), White Man's Burden (1995) og Kansas City (1996). Som artist Belafontes største slagere er Jamaica Farewell og Mary's Boy Child fra 1956 og Banana Boat Song, Island In The Sun og Mama Look At Bubu fra 1957. Siden har Belafonte hatt stor suksess som konsertartist med et variert repertoar av sanger hentet fra ulike genre. Av seinere album kan nevnes debuten «Mark Twain» And Other Favorites (1954), listetopperen Belafonte (1956), Grammyprisvinnerne Swing Dat Hammer (1960) og An Evening With Belafonte/Makeba (1965; med Miriam Makeba), Paradise In Gazankulu (1988) og An Evening With Harry Belafonte And Friends (1997). Les mer i Store norske leksikon calypso musikk Musikk i USA afroamerikansk musikk